Burjassot finalitza els actes pel Dia internacional de la Dona amb el manifest reivindicatiu i la participació en la manifestació de València
2025-07-24

Després d’una intensa setmana d’activitats, l’Ajuntament de Burjassot, des de l’àrea de feminisme i igualtat, dirigida pel propi alcalde, Rafa García, i a través d’Espai Dona, el servei municipal integral d’atenció a les dones, tancava els actes commemoratius pel Dia Internacional de la Dona amb la lectura el manifest reivindicatiu i la seua participació en la manifestació de València.

La porta de l’Ajuntament va ser el punt de trobada de totes les dones, homes, xiquets i xiquetes que volien alçar la seua veu per la igualtat entre homes i dones i mostrar la importància de continuar lluitant pels seus drets. Així, les components del Fòrum de participació per la Igualtat de Gènere, al costat de la regidora de Serveis Socials, Isabel Mª Mora, van ser les encarregades de llegir el manifest reivindicatiu per a commemorar aquest dia tan important.

Després de la lectura, i acompanyats de la batucada Green Gos, tots els presents es van pujar als autobusos, posats a la seua disposició gratuïtament per l’Ajuntament de Burjassot, per a dirigir-se a la manifestació que va tindre lloc a València.